ОПШТА БОЛНИЦА

СРЕМСКА МИТРОВИЦА

Број: 10/7

Дана: 23.01.2023.године

СРЕМСКА МИТРОВИЦА

 На основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 96/2019 и 58/2020-Анекс I), в.д.директора Опште болнице Сремска Митровица

 **Р а с п и с у ј е**

 **О Г Л А С**

 **за пријем у радни однос на одређено време**

**1. Доктор медицине**–Одељење опште хирургије 3-Служба опште хирургије-Сектор за хируршке гране медицине, на одређено време, до повратка одсутног запосленог са боловања, са пуним радним временом.

Извршилац 1

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017, 95/2018 ) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Високо образовање, завршен Медицински факултет: на интегрисаним академским студијама, по пропису који уређује високо образовање, почев од 10. септембра 2005. године или на основним студијама у трајању од најмање пет година, по пропису који је уређивао високо образовање до 10. септембра 2005. године, положен стручни испит, лиценца.

**Опис:** Присуствује свакодневном радном састанку са начелником службе, активно учествује у визитама, помаже специјалисти у административним пословима, узима анамнезу, врши клинички преглед, планира потребне анализе, обавештава надлежног специјалисту у случају погоршања или промене стања пацијента. Све дијагностичке и терапијске процедуре планира и изводи под надзором лекара специјалисте односно субспецијалисте кроз примену принципа и процедура савремене медицине о чему води прописану документацију. Обавља све послове у оквиру своје стручне спреме под надзором специјалисте или субспецијалисте. За свој рад одговара начелнику службе, шефу одељења. Радно место са повећаним ризиком.

Обучава се за рад из оквира своје специјализације у својој установи и у референтној установи ван Опште болнице. За време специјализације ван своје установе редовно контактира са начелником службе и обавештава га о току специјализације.

Радно место са повећаним ризиком.

**2. Спремач/спремачица просторија у којима се пружају здравствене услуге**–Служба за правне послове, на одређено време, до повратка одсутне запослене са боловања, са пуним радним временом.

Извршилац 1

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС , 113/2017, 95/2018 ) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Завршена Основна школа, положен курс из хигијене животних намирница, личној хигијени и заразним болестима.

**Опис:** Чисти и уређује све просторије и нуспросторије Управне зграде и сав инвентар.Избацује смеће,брише прашину,чисти и пере подове,прозоре,чисти и пере ходнике и степеништа и чисти и дезинфикује санитарне чворове-свакодневно.Учествује у допремању потребног материјала за рад из магацина до службе.Стара се о рационалној употреби материјала за одржавање чистоће и води евиденцију о потрошњи.Ради и друге послове из домена своје стручности, а по налогу начелника службе и помоћника директора за правне послове којима непосредно и одговара за свој рад.

Као доказ о испуњености услова за радно место за које подносе пријаву на оглас кандидати су дужни да доставе:

 - Потписану пријаву на оглас са кратком биографијом,

 - Фотокопија дипломе о завршеној школи која се тражи огласом

 - Фотокопија положеног стручног испита

 - Фотокопија лиценце или Решења о упису у Лекарску комору

 - Положен курс хигијене животних намирница, личне хигијене и заразних болести

 - Фотокопија важеће личне карте

 - Доказ о промени презимена у складу са приложеном документацијом

**Напомена:** Кандидати који буду примљени у радни однос по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.У случају да изабрани кандидат не испуњава услове у погледу здравствене способности за рад на радном месту, вршиће се поновни избор из реда кандидата који су конкурисали за то радно место.

 Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

 **Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице В.Д. ДИРЕКТОРА

2.Националној служби за запошљавање ОПШТЕ БОЛНИЦЕ

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви Прим. др Драган Малобабић